CELEX: 31990D0172
Language: el
Date: 1990-03-30 00:00:00
Title: 90/172/ΕΟΚ: Απόφαση της Επιτροπής της 30ής Μαρτίου 1990 για την κατάργηση της απόφασης 81/11/ΕΟΚ σχετικά με ορισμένα προστατευτικά μέτρα κατά του καταρροϊκού πυρετού προβατοειδών ( Blue Tongue )

Avis juridique important

|

31990D0172

90/172/ΕΟΚ: Απόφαση της Επιτροπής της 30ής Μαρτίου 1990 για την κατάργηση της απόφασης 81/11/ΕΟΚ σχετικά με ορισμένα προστατευτικά μέτρα κατά του καταρροϊκού πυρετού προβατοειδών ( Blue Tongue )  

Επίσημη Εφημερίδα αριθ. L 093 της 10/04/1990 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Μαρτίου 1990  για την κατάργηση της απόφασης 81/11/ΕΟΚ σχετικά με ορισμένα προστατευτικά μέτρα κατά του καταρροϊκού πυρετού προβατοειδών ( Blue Tongue)  (90/172/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 σχετικά με τα προβλήματα που αφορούν την υγεία των ζώων και επηρεάζουν τις ενδοκοινοτικές συναλλαγές βοοειδών και χοιροειδών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 9,  Εκτιμώντας:  ότι το 1979 εμφανίστηκε στη Λέσβο καταρροϊκός πυρετός· ότι η Επιτροπή ενέκρινε την απόφαση 81/11/ΕΟΚ (3) σχετικά με ορισμένα προστατευτικά μέτρα κατά του καταρροϊκού πυρετού για να παρεμποδίσει την εξάπλωση της εν λόγω ασθένειας σε άλλα κράτη μέλη·  ότι τα μέτρα τα οποία ελήφθησαν από τις ελληνικές αρχές για την εξάλειψη αυτής της ασθένειας και τα οποία βασίζονται στην ορθολογική παρακολούθηση ζώων-δεικτών και ζώων τυχαίας επιλογής ήσαν αποτελεσματικά·  ότι οι ελληνικές αρχές διαβεβαίωσαν ότι θα συνεχίσουν την ορολογική και εντομολογική παρακολούθηση ώστε να είναι σε θέση να εντοπίσουν οποιαδήποτε επανεμφάνιση της νόσου·  ότι η απόφαση 81/11/ΕΟΚ μπορεί τώρα να καταργηθεί·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/11/ΕΟΚ καταργείται.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 30 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 395 της 30. 12. 1989, σ. 13.  (3) ΕΕ αριθ. L 33 της 5. 2. 1981, σ. 32.